open-index/open-wikipedia-markdown huggingface dataset:
Sahrbach

La rivereto **Sahrbach** estas 15,3&nbsp;km longa, orografie maldekstra flankrivero de la rivero Ahr en Nordrejn-Vestfalio kaj Rejnlando-Palatinato, Germanio.

## Geografio 
### Rivervojo 
La Sahrbach fontas kiel „Winkelbach“ (15,3&nbsp;km – 13,2&nbsp;km) en la arbaro de Flamersheim. La fonto situas norde de Scheuren sur la teritorio de Euskirchen kaj alteco de 384 m super marnivelo. De ĉi tie la rojo fluas orienten. Ĝi fluas poste suden inter la urbopartoj Scheuren kaj Maulbach de Bad Münstereifel. Kiel „Houverather Bach“ (13,2&nbsp;km – 10,0&nbsp;km) ĝi trafluas la Naturprotekejon *Houverather Bach und Nebenbäche* kaj pasad la urboparto Houverath. De tie la rojo fluas kiel Sahrbach tra Kirchsahr kaj la komunumpartoj Binzenbach kaj Burgsahr. Ĝi fluas orienten kaj enfluas en Kreuzberg en la de sudo venantan riveron Ahr.

### Akvokolekta areo kaj alfluantoj 
Sur la 15,3&nbsp;km longa vojo la rojo pasas altodiferencon de 213 metroj, kiu egalas averaĝan deklivecon de 13,9 ‰. La akvokolekta areo havas grandecon de 46&nbsp;km².

**Jen listo de alfluantoj (rivermalsupren):**

## Referencoj 
Kategorio:Riveroj en Ejfelo
Kategorio:Riveroj en Nordrejn-Vestfalio
Kategorio:Riveroj en Rejnlando-Palatinato
Persa Nigrakapulo

[eta|250px|Persa Nigrakapulo en [Pretorio, Sudafriko]]
La **Persa Nigrakapulo** estas grasvosta raso de aldomigita ŝafo el Afriko. Tiu ŝafo estas origine el Somalio (la Somaloj loĝis areojn de la Korno de Afriko). Tiu raso estas ankaŭ tipo de harŝafo, signife ke ili ne kreskas lanon kaj toleras varmon pli bone ol lanrasoj kaj estas bredataj ĉefe por viando nome ŝafaĵo. La **Persa Nigrakapulo** havas blankan korpon kaj, kiel sia nomo sugestas, entute nigrajn kapojn.

## Karakteroj 
Ambaŭ seksoj estas senkornaj.

## Referencoj 
## Eksteraj ligiloj 
* Persa Nigrakapulo, Sheep101.info
* Persa Nigrakapulo en Etiopio

Kategorio:Ŝafoj
Kategorio:Rasoj
Gina Fedon

**Gina FEDON** estas itala astronomino, civitiĝinta usona.

*Minor Planet Center* kreditas ŝin de la kunmalkovro de 3 asteroidoj en 1999, kun ŝia tiama kolego, kaj nun edzo Mark Abraham, elde la Observatorio *Everstar* (UAI-kodo : 849), kiujn ili mastrumas en Olathe (Kansaso, Usono).

## Notoj kaj referencoj 
Kategorio:Usonaj astronomoj
Kategorio:Italaj astronomoj
Fenioux

**Fenioux** estas la nomo de pluraj komunumoj en Francio:
* Fenioux en Charente-Maritime,
* Fenioux en Deux-Sèvres.
Mark Abraham (astronomo)

**Mark ABRAHAM** estas usona astronomo.

*Minor Planet Center* kreditas lin de la kunmalkovro de 3 asteroidoj en 1999, kun lia tiama kolegino, kaj nun edzino Gina Fedon elde la Observatorio *Everstar* (UAI-kodo : 849),
kiujn ili mastrumas en Olathe (Kansaso, Usono).

## Notoj kaj referencoj 
Kategorio:Viroj
Kategorio:Usonaj astronomoj
Fenĉono

**α-fenĉono** estas natura organika kombinaĵo klasifikita kiel unuterpeno kaj ketono. Ĝi estas senkolora oleeca likvaĵo kaj posedas strukturon kaj odoron simile al tiu de kamforo. Fenĉono same estas konstituanto de absinto kaj esencoleo de ordinara fenkolo. Ĝi estas uzata kiel gustigilo en manĝoindustrio kaj parfumfabrikado.

## Vidu ankaŭ 
* Ketonoj
* Fenĉolo
* Ordinara fenkolo
* Fenkolo

## Referencoj 
Kategorio:Absinttrinkaĵo
Kategorio:Ketonoj
Kategorio:Terpenoj
Picpus (pariza metrostacio)

**Picpus** [pikpys] estas stacio de la Metroo de Parizo sur linio 6, en la 12-a arondismento de Parizo.

## Stacio 
La stacio situas sub Avenuo de Saint-Mandé, okcidente de kruciĝejo kun Bulvardo de Picpus.

La stacio estis komence malfermita sub la nomo *Saint-Mandé* la  sur linio 6 tiam limigita inter  kaj . La , ĝi alprenis la nunan nomon *Picpus* por malebligi konfuzon kun *Saint-Mandé-Tourelle* de la plilongigo de linio 1.

La stacio ankaŭ havas la aldonan nomon *Courteline*, franca aŭtoro de satiraj komedioj.

## Alirejoj 
La stacio disponas pri unusola alirejo fronte al n-ro 46 Avenuo de Saint-Mandé.

## Interkonektoj 
 RATP 29 56

## Proksime 
* Skvaro Courteline
* Tombejo de Picpus, kie interalie estis entombigita Generalo La Fayette
* Preĝejo Immaculée-Conception (Parizo)

## Vidu ankaŭ 
* Listo de metrostacioj de Parizo
* Alinomitaj stacioj de la Metroo de Parizo
* Linio 6 de la metroo de Parizo

Kategorio:Linio 6 de la metroo de Parizo
Kategorio:Stacioj de la metroo de Parizo
Kategorio:Metrostacioj en la 12-a arondismento de Parizo
Băbeni (Vâlcea)

**Băbeni** [bǝbenj] estas urbo en la rumana distrikto Vâlcea. Laŭ la stato de  en la urbo vivis  sur areo de 35,70 kvadrataj kilometroj, kio rezultigas loĝdenson de  loĝantoj/km².

La urbo administras jenajn vilaĝojn: Bonciu, Capu Dealului, Pădurețu, Români, Tătărani kaj Valea Mare. Ĝi ricevis la rangon de urbo la  per la leĝo n-ro 429.

## Situo 
Băbeni situas 18 km sud-okcidente de la distrikta ĉefurbo Râmnicu Vâlcea, ambaŭborde de la rivereto Bistrița (Bistrița Vâlceană), iom supre de ties enfluo en la riveron Olt. Tra la urbo pasas la nacia vojo DN64 inter Râmnicu Vâlcea kaj Drăgășani kaj la fervoja linio inter Râmnicu Vâlcea kaj Piatra-Olt. De ĝi debranĉiĝas la fervojlinio Băbeni – Alunu.

## Ekonomio 
Kvankam Băbeni jam antaŭ sia urbiĝo estis administra centro, ankoraŭ parto de la loĝantaro praktikas agrokulturon kaj bestobredadon. Aliaj prilaboras lignon aŭ ekspluatas naftoputon. La lignon ĝis 1970 alportis etŝpura fervojo de la regiono de Alunu.

## Transporto 
La Fervojlinio Băbeni – Alunu estas duaranga fervojlinio en Rumanio. Ĝi havas la numeron 205 kaj ligas la urbon Băbeni en distrikto Vâlcea kun la samdistrikta vilaĝo Alunu.

Dosiero: Băbeni en distrikto Vâlcea.png|Situo en la distrikto
Dosiero: ROU VL Babeni CoA.png|La urba blazono
Dosiero: RO_VL_Babeni_11.jpg|Naftoputo ĉe Băbeni
Dosiero: RO_VL_Babeni_14.jpg|Historia gastejo

Kategorio:Urboj de Rumanio
Kategorio:Urboj de distrikto Vâlcea
Debrah Scarlett

**Joanna Deborah Bussinger** (Akershus, 20-an de julio 1993), plibone konata per la artistnomo **Debrah Scarlett**, estas norvega kantistino.

## Biografio 
Ŝi naskiĝis en la norvega Akershus, sed transloĝiĝis je kvinjara aĝo kun sia familio al Svislando. En 2013 ŝi partoprenis al la norvega versio de The Voice (La voĉo). Ŝia vera trarompo sekvis du jarojn pliposte, kiam ŝi kune kun Kjetil Mørland partoprenis al la Melodi Grand Prix, la norvega antaŭselekto por la Eŭrovido-Kantokonkurso. Per la kanto *A monster like me* (Monstro kiel mi) la duopo atingis la okan lokon en la Eŭrovido-Kantokonkurso 2015.

eta|maldekstra|200px|Kjetil Mørland & Debrah Scarlett

Kategorio:Norvegaj kantistoj
Saint-Martin-de-Juillers

**Saint-Martin-de-Juillers** [] estas franca komunumo en la departemento Charente-Maritime, en la regiono Puatuo-Ĉarentoj. Ĝi havis 173 loĝantojn en la jaro 2012.

## Geografio 
eta|maldekstra|Preĝejo en Saint-Martin-de-Juillers
Saint-Martin-de-Juillers situas en la oriento de Charente-Maritime,  oriente de Saint-Jean-d'Angély.

## Referencoj 
## Vidu ankaŭ 
* Komunumoj de Charente-Maritime

Kategorio:Komunumoj de Charente-Maritime
Bel-Air (pariza metrostacio)

**Bel-Air** [bɛl‿ɛʁ] estas stacio de la Metroo de Parizo sur linio 6, en la 12-a arondismento de Parizo.

## Stacio 
La stacio estis malfermita en 1909. Ĝi situas sur Bulvardo de Picpus, inter kvartaloj de Picpus kaj Bel-Air.

Fermita en 1939 pro la milito, ĝi fine denove malfermiĝis la .

## Alirejoj 
La stacio disponas pri tri alirejoj antaŭ n-roj 15, 32 kaj 34 Bulvardo de Picpus.

La ununura elirejo de la stacio alireblas ĉe fino de vagonaro el , kaj ĉe kapo el .

## Proksime 
* Plantita promenejo
* Hospitalo Rothschild
* Hospitalo Armand Trousseau

## Akcidento de la 22-a de aprilo 2023 
Virino mortis post kiam ŝi falis inter la kajon kaj vagonaron de la metrolinio 6, sabaton la , en la stacio Bel-Air en Parizo.

## Referencoj 
## Vidu ankaŭ 
* Listo de metrostacioj de Parizo
* Linio 6 de la metroo de Parizo

Kategorio:Linio 6 de la metroo de Parizo
Kategorio:Stacioj de la metroo de Parizo
Kategorio:Metrostacioj en la 12-a arondismento de Parizo
Mallumidoj

**Mallumidoj** aŭ **Jami no Macuei** (japane: **闇の末裔**, angle **Descendants of Darkness**) estas japana mangao kaj animeo. La aŭtorino de la mangao estas Joko Macuŝita kaj la reĝisorino de la animeo estas Hiroko Tokita. La mangao nombras 12 volumojn kaj la animeo 13 epizodojn. Herooj en Mallumidoj estas la ŝinigamioj.

## Resumo
*Jami no Macuei* temas pri la ŝinigamioj. Ili estas dioj de morto en Japanio. Ilia tasko estas gvidi homajn animojn post ilia morto al la tero de mortintoj (*Meifu*). Laŭ la mangao kaj la animeo iuj animoj ne volas delasi la Teron kaj la ŝinigamioj devas serĉi kaj porti ilin al *Meifu*. La historio rakontas pri diversaj okazoj de ĉi tiuj agadoj.

## Ĉefaj roluloj
***Asato Cuzuki** (都筑麻斗) estas la ĉefheroo. Lia karaktero estas ekstraverta kaj aminda. Li ĉiam estas preta helpi la aliajn. Oni diras, ke li estas unu el la plej potencaj ŝinigamioj, ĉar li povas alvoki 12 altnivelajn diojn (la kvar dioj protektantoj: Suzaku, Bjakko, Genbu kaj Seirjuu). Li naskiĝis en la jaro 1900 kaj mortis pro granda deprimo en 1926. Lia paseo estas mistero, la mangaistino ne konigis ĝin. Oni nur scias, ke li havis unu fratinon. Li laboras kun Hisoka Kurosaki en la departamento Kjuuŝuu, kiu estas kampara areo. Li ŝatas kukojn el pomo.
***Hisoka Kurosaki** (黒崎密) havas 16 jarojn. Li helpas Cuzukin solvi okazojn. Li konas kendon kaj batalartojn. Ankaŭ li havas empation, li sentas tion, kion sentas la homoj, kiuj estas apud li. Li estas el nobla familio kun la tradicio kaj estas ido de fama batalanto: Ren Kurosaki.
***Kazutaka Muraki** (邑輝一貴) estas kuracisto. Li kaŭzis la morton kaj la reenkarniĝon en ŝinigamio de Hisoka. La historio de lia familio estas malklara.

## Eksteraj ligiloj
*Oficiala paĝo en la japana

Kategorio:Mangao
Kategorio:Animeo
Boulogne - Jean Jaurès (pariza metrostacio)

**Boulogne - Jean Jaurès** [bulɔɲ ʒɛ̃ ʒoʁɛs] estas stacio de la Metroo de Parizo sur linio 10, en komunumo Boulogne-Billancourt.

## Stacio 
La stacio malfermita la , situas ĉe la kruciĝejo de Strato du Château (D&nbsp;102) kaj Bulvardo Jean-Jaurès (D&nbsp;2).

## Interkonektoj 
*  RATP 52 123

## Vidu ankaŭ 
* Listo de metrostacioj de Parizo
* Linio 10 de la metroo de Parizo

Kategorio:Linio 10 de la metroo de Parizo
Kategorio:Stacioj de la metroo de Parizo
Kategorio:Metrostacioj en Boulogne-Billancourt
Kategorio:Metrostacioj malfermitaj en 1980
Kategorio:1980 en Francio
Ansgar

**Sankta Ansgar**, ankaŭ *Anscharius, Anskarius, Ansger, Oskaro de Bremeno* (naskiĝis la 8-an de septembro 801 proksime de Amiens en Pikardio, mortis la 3-an de februaro 865 en Bremeno), estas la patrono de Skandinavio kaj kromnomitas *Apostolo de la Nordo*. La memortago de la pikardo estas la 3-a de februaro.

## Misia agado 
Unue li vivis kiel novico kaj monaĥo en la Benediktana abatejo de Corbie (departemento Somme). Kiam la detronigita kaj ekziligita reĝo Harald de Danio rajtis reveni en la patrujon danke al la helpo de la imperiestro Ludoviko la Pia sekvis lin Ansgar en la jaro 826. Estis lia intenco misii en la hodiaŭa regiono de Ŝlesvigo. Sed liaj unuaj provoj ne daŭris longtempe kaj li devis retiriĝi kun la denove detronigita reĝo, lia helpanto Autbert eĉ murditis dum la fuĝo.

Ansgar iris en Svedion kie li estis amike akceptita kiel unua misiisto fare de la reĝo Björn. En 831 oni revenigis Ansgar kaj nomumis lin episkopo de la nova Diocezo Hamburgo kiel ankaŭ abato de la Abateja lernejo de Höxter-Corvey. Malgraŭ tiaj karierpromesaj postenoj Ansgar volis kontinuigi la misiadon en Skandinavio. Li iris Romon kie li ricevis fare de la papo Gregorio la 4-a la titolon de ĉefepiskopo kaj Papa legato por Skandinavio. Reveninte Hamburgon li fondis kun la helpo de reĝo Ludoviko la Pia lernejon kaj monaĥejon en la flandra urbo Torhout. Sub la protektado de la dana reĝo Haarik la 1-a, kiu estis sukcesinta unuigi la landon, Ansgar reprenis la laboradon en Ŝlesvigo. Nur kelkajn jarojn poste li perdis la abatejon de Torhout ĉar mortis lia subtenanto Ludoviko. La Vikingoj marodis en Hamburgo en 845 kaj nuligis la misiadon svedan. Multaj skandinavoj akceptis la antaŭkristanajn religiajn tradiciojn ĝermanajn.

La destino de Ansgar ŝanĝiĝis kiem la germana reĝo Ludoviko la Germana nomumis lin unua episkopo de Bremeno. Li konstruigis hospitalojn, mone akiris la liberigon de multaj kaptitoj kaj engaĝiĝis pri la abolicio de sklaveco. Nova misikampanjo komencita en 851 en Svedio sukcesis kaj la dana reĝo Haarik la 2-a iĝis kristano. En 853 Ansgar mem vojaĝis en Svedlandon kaj malfermis tie kiel ankaŭ en Ŝlesvigo multajn kirkojn.

## Verkista agado 
Ansgar verkis biografion de la unua episkopo de Bremeno, Sankta Willehald. Krome li eldonis kolekton da preĝoj sub la titolo *Pigmenta*. La biografion de Ansgar skribis Sankta Rimbert, ties posteulo kiel bremena episkopo. Papo Nikolao la 1-a sanktigis Ansgaron. Liaj meritoj ne nur estis la misiado en Skandinavio sed lia kompato de sklavoj kaj malriĉuloj por kiuj li peris konkretan helpon.

## Fonto 
"Ansgar, heiliger", en: *Microsoft Encarta 2007 Enzyklopädie*, Microsoft Corporation 2006 (DVD)

## Eksteraj ligiloj 
* Biografio ĉe NDB
* Vivo de Ansgar laŭ Rimbert, en angla traduko 

Kategorio:Sanktuloj
Kategorio:Germanaj romkatolikaj episkopoj
Kategorio:Svedaj romkatolikaj episkopoj
Kategorio:Abatoj
Kategorio:Hamburgo
Kategorio:Bremeno
Kategorio:Skandinavio
Kategorio:Historio de Svedio
Kategorio:Kristanismo en Svedio
Kategorio:Historio de Danio
Kategorio:Kristanismo en Danio
Kategorio:Historio de Norvegio
Kategorio:Kristanismo en Norvegio
Sikomoro

[eta|Maljuna sikomoro en [Israelo]]
[alternative=Zasieg ficus sycomorus distribution.png|eta|[Arealo de *ficus sycomorus*]]
**Sikomoro** estas specio de figujo (*Ficus sycomorus*), arbo kies ligno estas neputriĝema.. Ĝi estas vaste disvastiĝinta arbo en la orienta parto de la Mediteraneo kaj en Afriko kaj apartenas al la familio de la Morusacoj.

## Referencoj 
## Vidu ankaŭ 
* Sikomora acero

## Eksteraj ligiloj 
* http://doku.cc/2008/05/03/afrikas-wunderbaum-bax/ 
* *Ficus sycomorus sycomorus* Linnaeus 1753 ĉe figweb.org
* Sikomoro ĉe Baumkunde.de

Kategorio:Arboj
Kategorio:Morusacoj
Home (Vaŝingtonio)

**Home** estas censa loko en Kantono Pierce, Vaŝingtonio, Usono. Laŭ la popolnombrado de 2010, 1377 homoj loĝis en Home. Home situas en la Duoninsulo Key, borde de la golfeto Carr Inlet, kiu estas etendiĝo de Puĝeta Fjordo. Nuntempe, Home estas plejparte vilaĝo de ĉeplaĝaj hejmoj, sed komence de la 20a jarcento ĝi estis utopia komunumo de anarkiistoj.

Kategorio:Anarkiismo
Kategorio:Intencaj komunumoj
Kategorio:Vaŝingtonio
Ernő Guzsal

**Ernő Guzsal** [guĵal], laŭ hungarlingve kutima nomordo **Guzsal Ernő** estis hungara bestkuracisto, anatomo, histologo.

Ernő Guzsal http://www.tankonyvtar.hu/hu/tartalom/tkt/magyar-orvoseletrajzi/ch03s10.html naskiĝis la  1925 en Hörnyék. Li mortis la  1978 en Budapeŝto.

## Biografio 
Ernő Guzsal akiris bestkuracistan diplomon en 1951 en Veterinara Fakultato, sed jam ekde 1950 li laboris en la anatomia instituto. Post siaj studoj li instruis kaj esploris. En 1966 li kandidatiĝis ĉe Hungara Scienca Akademio kaj li atingis la rangon docento. Liaj kontribuoj ofte aperis en enlandaj kaj eksterlandaj fakrevuoj. Li okupiĝis ĉefe pri mikroskopaj anatomio kaj histologio.

## Elektitaj publikaĵoj 
* *Kórtan és kórbonctan* (1952)
* *Állatbonctan és élettan* (1958)
* *Háziállatok szövettana* (1963)
* *Az állatok sejtjei és szövetei* (1974)  

## Fontoj 
* hungarlingva biografio (la koncerna teksto estas legebla post klako al literoj G, GY, poste serĉu la nomon)
* hungarlingva biografio (la koncerna teksto estas legebla lastfoje)

Kategorio:Hungaraj bestokuracistoj
Kategorio:Hungaraj anatomoj
Kategorio:Hungaraj histologoj
Kategorio:Budapeŝtanoj
Geneviève de Gaulle-Anthonioz

**Geneviève de Gaulle-Anthonioz**, (naskiĝis  en Saint-Jean-de-Valériscle (Gard), mortis  en Parizo, nevino de Charles de Gaulle, estis franca rezistantino, deportita en 1944 al Koncentrejo Ravensbrück, poste aktivulino de Homaj rajtoj kaj de lukto kontraŭ malriĉeco, prezidanto de "ATD Quart Monde" (Agi ĉiuj por la digno de la Kvara mondo) de 1964 ĝis 1998.

Ŝi eniris Panteonon la . Tamen, ŝia familio rifuzinte ke ŝi estu apartigita de ŝia edzo, la ĉerko entenas nur teron el ŝia tombejo.

## Verkoj 
* *La Traversée de la nuit*, Éditions du Seuil, Parizo, 1998 ISBN 2020516543, reeldonita en la kolekto Point Seuil
* ''Le Secret de l'espérance*, Fayard / Éditions Quart Monde, Parizo, 2001 ISBN 2-213-61031-2
* *Lettres à une amie. Correspondance spirituelle*, Parole et Silence, 2005.
* Antaŭparolo de *Face à Barbie. Souvenirs-cauchemars de Montluc à Ravensbrück*, de Lise Lesèvre, 1987, Les nouvelles éditions du Pavillon ISBN 2852240904
* Frédérique Neau-Dufour, *Geneviève de Gaulle Anthonioz, l'autre de Gaulle'', Parizo, éditions du Cerf, 2004.

## Referencoj 
## Eksteraj ligiloj 
* Oficiala retejo de ATD Quart Monde
* Oficiala retejo de ATD Quart Monde Francio 

Kategorio:Kristanaj aktivuloj
Kategorio:Francaj rezistantoj
Kategorio:Premiitoj per la franca Medalo de Rezistado
Kategorio:Premiitoj per la franca Militkruco 1939-1945
Kategorio:Grandaj krucoj de la Honora Legio
Kategorio:Eksaj membroj de la Ekonomia kaj Sociala Konsilio de Francio
Kategorio:Entombigitoj en la Panteono de Parizo
Gyula Putnoky

**Gyula Putnoky** [djula putnoki], laŭ hungarlingve kutima nomordo **Putnoky Gyula** estis hungara kuracisto, patologo, histologo.

Gyula Putnoky http://mek.oszk.hu/03600/03628/html/p.htm#PutnokyGyula naskiĝis la  1901 en Hungara reĝlando en Körmöcbánya (nuntempa Kremnica en Slovakio). Li mortis la  1985 en Budapeŝto.

## Biografio 
Gyula Putnoky frekventis kalvinanan mezlernejon en Miskolc, poste li akiris kuracistan diplomon en Scienca Universitato Pázmány Péter en 1925. Post siaj studoj li laboris en patologia fako en hospitalo de Budapeŝto, ekde 1929 en patologia instituto en Szeged. En 1936 li havis stipendion en Germanio, en 1938 en Anglio. Inter 1942 kaj 1944 li instruis en Universitato Babeș–Bolyai, poste li esploris ĉefe kanceron en Budapeŝto. Inter 1947 kaj 1954 li estis katedrestro en Universitato pri Medicino kaj Farmacio de Târgu Mureș. En 1953 li iĝis docento en medicina instituto en Budapeŝto. Li pensiuliĝis en 1972. 

## Elektitaj publikaĵoj 
* *Általános és részletes bakteriológia és vírustan*
* *Parasitologia* (1948)
* *Mikrobiológiai jegyzet* (1951, 1954, 1957)
* *Laboratóriumi vizsgálatok indicatiója és értékelése* (1961)

## Fontoj 
* hungarlingva biografio
* hungarlingva biografio

Kategorio:Hungaraj kuracistoj
Kategorio:Rumanujaj hungaraj kuracistoj
Kategorio:Hungaraj patologoj
Kategorio:Hungaraj histologoj
Kategorio:Budapeŝtanoj
Taillant

**Taillant** [] estas franca komunumo en la departemento Charente-Maritime, en la regiono Puatuo-Ĉarentoj. Ĝi havis 176 loĝantojn en la jaro 2012.

## Geografio 
Taillant situas en la centro de Charente-Maritime,  sudokcidente de Saint-Jean-d'Angély.

## Referencoj 
## Vidu ankaŭ 
* Komunumoj de Charente-Maritime

Kategorio:Komunumoj de Charente-Maritime
Vischelbach

La rivereto **Vischelbach** estas 10,5&nbsp;km longa, orografie maldekstra flankrivero de la Ahr en Nordrejn-Vestfalio kaj Rejnlando-Palatinato (Germanio).

## Geografio 
### Rivervojo 
La rivereto fontas ĉ. unu kilometro nordoriente de Maulbach en la arbaro Flamersheimer Wald sur alteco de 374 m super marnivelo. Ĝi unue fluas orienten kaj poste suden tra la naturprotekejo „Vischelbachtal“ kaj inter Berg kaj la komunumparto Freisheim. Ĝi pretervluas ĉe la burgo Vischel kaj enfluas en Kreuzberg en la riveron Ahr (Rejno).

### Akvokolekta areo kaj alfluantoj 
Sur sia 10,5&nbsp;km longa vojo la rivereto trafluas altodiferencon de 203 metrojn, kiu egalas al averaĝa dekliveco de 19,3 ‰. La akvokolekta baseno havas grandeco de 18,7&nbsp;km².

;La alfluantoj estas (riveromalalten):

## Referencoj 
Kategorio:Riveroj en Nordrejn-Vestfalio
Kategorio:Riveroj en Rejnlando-Palatinato
Johnson Toribiong

[dekstra|230px|eta|Prezidento Toribiong kaj lia edzino, Valeria Toribiong (ambaŭ centre), ĉe sia inaŭguro la [15an de januaro 2009]]
**Johnson Toribiong** (naskiĝinta la 22-an de julio 1946) estas Palaŭa advokato kaj politikisto.
Toribiong iĝis prezidanto de Palaŭo post sia venko en la prezidanta balotado de novembro 2008.
La balotantaro malakceptis lin en la prezidanta balotado de novembro 2012 kaj li elposteniĝis la 17-an de januaro 2013.

## Kariero 
Li studis juron (1972 kaj 1973) en Jura Altlernejo de la Universitato de Vaŝingtonio. 

Li estis ambasadoro de Palaŭo ĉe Respubliko Ĉinio (Tajvano) de 2001 ĝis 2008.

En 1992 lia rivalo Kuniwo Nakamura venkis en la dua balotado kaj Toribiong ankoraŭ ne prezidentiĝis.

## Prezidento 
Toribiong en 2008 ricevis 1 629 voĉdonojn kontraŭ 1 499 de Chin.

Toribiong ĵuris (enposteniĝis) kiel prezidanto de Palaŭo la 15-an de januaro 2009.

## Notoj 
Kategorio:Ambasadoroj
Kategorio:Palaŭaj politikistoj
Kategorio:Palaŭaj juristoj
Kálmán Tellyesniczky

**Kálmán Tellyesniczky** [tejeŝnicki], laŭ hungarlingve kutima nomordo **Tellyesniczky Kálmán** estis hungara kuracisto, anatomo, histologo, profesoro.

Kálmán Tellyesniczky naskiĝis la  1868 en Hungara reĝlando en Élesd (nuntempa Aleșd en Rumanio). Li mortis la  1932 en Szentendre.

## Biografio 
Kálmán Tellyesniczky akiris diplomon en Universitato de Budapeŝto en 1892. Post siaj studoj li esploris kaj instruis en anatomia universitata instituto. En 1899 li akiris la instruan rangon privata profesoro, en 1906 titulara eksterordinara profesoro, en 1911 publika ordinara profesoro. Li instruis ankaŭ en Reĝa Industriarta Altlernejo kaj Veterinara Altlernejo de Budapeŝto (1906-1911). Li sinmortis.

## Elektitaj publikaĵoj 
* *Összenövesztett állatok* (1898)
* *Die Entstehung der Chromosomen, Evolution oder Epignese?* (1907)
* *Az emberboncolás tankönyve* (1919)

## Referencoj 
* hungarlingva biografio (la koncerna teksto estas legebla post klako al literoj T, TY, poste serĉu la nomon)
* hungarlingva biografio (la koncerna teksto estas legebla pli malsupre)

Kategorio:Hungaraj kuracistoj
Kategorio:Hungaraj anatomoj
Kategorio:Hungaraj histologoj
Kategorio:Hungaraj profesoroj
Baugé

**Baugé** estas malaperinta franca  situanta en departemento Maine-et-Loire, regiono Luarlandoj.

Ĝiaj loĝantoj nomiĝas *Baugeois*.

Ĝi nun formas parton de Baugé-en-Anjou.

eta|maldekstra|300ra|La loĝloko inter la ĉirkaŭaj komunumoj

## Vidu ankaŭ 
* Komunumoj de Maine-et-Loire
* Kastelo Greziljono

## Eksteraj ligiloj 
*  (Baugé-en-Anjou)

Kategorio:Baugé-en-Anjou
Kategorio:Malaperintaj komunumoj de Maine-et-Loire
Preĝejo Sankta Mikaelo (Mesteri)

La **preĝejo Sankta Mikaelo** estas romkatolika historia monumento en Hungario, en vilaĝo Mesteri.

## Historio 
La preĝejo estis konstruita en la 13-a jarcento. Dum dominado de turkoj la preĝejo malofte estis uzita. En la 17-a jarcento oni kreis la ŝtonan predikejon. Dokumento mencias, ke en 1697 ĉirkaŭ la preĝejo tombejo funkcias, sed la turo de la preĝejo jam malaperis. Tiutempe la loka bienulo konstruis kripton. En nekonata tempo la luteranoj profitis la preĝejon, la katolikoj reakiris ĝin en 1719. En 1732 la papo permesis la kermeson. Post jaroj oni konstruis sakristion kaj la ceteraj preĝejo-partoj estis riparitaj. En 1812 jam sonorilstablo funkciis, sed en 1855 ĝi estis metita en la alia flanko de la preĝejo, samtempe la preĝejo parte trakonstruiĝis. Arkeologoj esploris la preĝejon en la 1980-aj jaroj, ili trovis sub la preĝejo tombojn el la ferepoko. En 1999 la konstruaĵo renoviĝis.

## Konstruaĵo 
La konstruaĵo situas sola. La plena fasado konsistas nur el pura blanka muro kaj enirejo. La absido estas kvadrata, ankaŭ la navo, kiu estas pli granda. Interne malgranda galerio troviĝas. Skulptaĵo pri Sankta Mikaelo ornamis la ĉefaltaron, se doni metis ĝin en la kripton, nun sur la altaro estas videbla pentraĵo. Apud la altaro estas skulptaĵo pri Sankta Maria, ĉe la predikejo ikono pri Nigra Madono.
eta|Sanktejo de la preĝejo
Kermeso okazas en la 29-a de septembro.
 
## Fontoj 
* hungare
* hungare kun fotoj 
* hungare
* hungare kun fotoj

Mesteri
Mesteri
eta|maldekstre|Skulptaĵo de Sankta Maria ĉe la sanktejo
eta|Kopiaĵo de Nigra Madono
Habanero

[eta|400px|Komenciĝo de ''L'amour est un oiseau rebelle* (amo estas ribela birdo) el la opero *[Carmen*. La violonĉelo ludas la tipan habaneran ritmon]]
**Habanero** ( = havanana aŭ havananino) estas danco kaj kanto de afrikokuba deveno ludata en 2/4-a takto, je kio la unua okona bato punktata. Tiu ĉi malrapida danco, parenca kun la tango, devenas el Havano, la ĉefurbo de Kubo. Ĝi evoluis en la frua 19-a jarcento el la eŭropaj kontraŭdancoj.

Ĝis la fino de la 19-a jarcento ĝi fariĝis konata trans Hispanujo ankaŭ en Eŭropo. *Habaneroj* estas kulture lige ligitaj kun la muziko de la loĝantoj ĉe la hispana mediteranea marbordo, precipe en la provincoj Ĝirono kaj Alikanto.

Similaforme ĉi tiu ritmo troviĝas ankaŭ en la milongo, fako de la argentina tango.

## Ekzemploj 
* La priverkaĵo de *El arreglito* en la opero *Carmen* de Georges Bizet al ario *L'amour est un oiseau rebelle* (amo estas ribela birdo)
* *La Paloma* de Sebastián de Yradier
* *Habanera* de Pablo de Sarasate
* *Habanera* el la *Rapsodie espagnole'' de Maurice Ravel

Kategorio:Kubaj dancoj
Kategorio:Parodancoj
Kategorio:Kuba muziko
Kategorio:Stiloj de latinamerika muziko
Jaroslav Svojše

**Jaroslav Svojše** (naskiĝis la 30-an de oktobro 1920, Horažďovice – mortis la 21-an de februaro 1983, Prachatice) estis ĉeĥa skolto, verkisto de aventuraj rakontoj por knaboj kaj esperantisto.

## Vivo 
Jaroslav Svojše naskiĝis en 1920 en familio de brosfaristo (kiu mortis, kiam la knabo estis sesjara). Kiel dekjara li malsaniĝis pro tuberkulozo kaj estis kuracata en sanatorio en Altaj Tatroj. Li lernis metion de riparisto de plektomaŝinoj. Dum la dua mondmilito li laboris en armilfabriko en Strakonice, kio ne prosperis al lia sano. Li devis denove kuraci la pulmomalsanon, nun en banurbo Velichovky. Post fino de la milito li edziĝis kaj transloĝiĝis al Kraslice, distrikto Sokolov, kie li laboris kiel oficisto de Distrikta Nacia Komitato (magistrato), Ĉi tie li fondis skoltan grupon kaj estris ĝin.

Lia malsano eldevigis kuracadon denove en Altaj Tatroj. Post lia reveno la skoltismo estis likvidita de komunistoj. Li transloĝiĝis kun la edzino al Prachatice, kie li denove laboris kiel oficisto. En sia 42-a jaro li fariĝis pensiulo pro sia malsano. Tiutempe li komencis verki mallongajn rakontojn el skolta medio. En 1968 li meritis při renovigo de ¨skoltismo (ĉeĥe nomata Junák – Junulo) en Prachatice kaj laboris kiel edyuka raportisto de la distrikta konsilio. En 1969 aperis lia libro *Jezero sedmi světel* (Lago de sep lumoj) při aventuroj de knaboj el skolta grupo en somera tendaro. Liaj pluaj libroj ne plu povis aperis en la tempo de la t.n. „politika renormaligo“.

Post denova malpermeso de skoltismo li laboris en protekto de la naturo, fotis naturajn kaj memorindajn objektojn kaj reyultojn transdonis al Nacia Teĥnika Muyeo en Prago (ekz. Při navida kanalo de Schwanyenberg).

Li lernis ankaŭ Esperanton, en la gazeto La skolta mondo kontribuis sub pseŭdonomo King-Kay. Laŭdire li esperantigis ankaŭ libron de ĉeĥa aktoro kaj verkisto Miroslav Horníček *Dobře utajené housle* (Bone sekretigita violono), sed ne estas klare, kie la traduko troviĝas. Eldonon de aliaj libroj li ne ĝisvivis, mortinte en 1983 en Prachatice.

## Verkoj 
* * Jaký on byl - i my budeme* (Kia estis li, tiaj estos ankaŭ ni 1946), scenaro por omaĝi al fondinto de la ĉeĥoslovaka skoltismo profesoro Antonín Benjamin Svojsík.
* ''Jezero sedmi světel' (Lago de sep lumoj 1969)), knabaj aventuroj en skolta somera tendaro)
* *Jestřábí kaňon*, (Akcipitra kanjono, 1997, při knaboj, kiuj fondas propran skoltan grupon)
* *Strážci Zlaté řeky*, (Gardantoj de Ora rivero, Praha 2000, aventuro de knaboj kontraŭ riveraj ŝtelistoj)
* *Inkovou stopou*, (Laŭ la spuro de Inkao, ĝis nun ne aperis)

### Eksteraj ligiloj 
* Jaroslav Svojše en Datumbazo de libroj
* Ĉeĥlingva biografio kun la portreto de Jaroslav Svojše
Bachemer Bach (Ahr)

La rivereto **Bachemer Bach** estas ĉ. sep km longa, orografie dekstra flankrivero de la rivero Ahr (Rejno) en Rejnlando-Palatinato (Germanio).

## Rivervojo kaj akvokolekta areo 
La rojo de Bachem fontas en la arbaro „Ramersbacher Wald“ (arbaro de Ramersbach), nordoriente de la urboparto Ramersbach de la urbo Bad Neuenahr-Ahrweiler sur alteco de ĉ. 397 m super marnivelo. De tie la rojo fluas norden. Ĝi atingas la urboparton Bachem kaj enfluas tie en la riveron Ahr (Rejno), kiu venas tie de okcidento.

Sur sia sep km longa vojo ĝi pasas altodiferencon de 301 Metern, kiu egalas averaĝan deklivecon de 43 ‰. La akvokolekta areo havas grandecon de 8,3&nbsp;km².

## Referencoj 
Kategorio:Riveroj en Rejnlando-Palatinato
Kontakto (ludo)

**Kontakto** estas parolludo kun celo diveni vortojn. Minimuma kvanto de ludantoj estas tri: unu gvidanto kaj du divenantoj.

## Regularo de la ludo 
La gvidanto elektas unu vorton kaj diras al aliaj ludantoj nur la unuan literon de tiu vorto. La vorto devas esti substantivo kaj prefere ne devas esti nomo de iu. Poste la ludantoj penas trovi ajnajn vortojn, kiuj komencas de tiu unua litero de la ĉefa vorto.

Kiam iu ludanto rememoris ajnan vorton kiu komencas de la unua litero de la ĉefa vorto, tiu ludanto diras determinon de sia vorto (ankaŭ eblas uzi gestojn). Gvidanto kaj aliaj ludantoj penas diveni pri kiu vorto tiu ludanto parolas. Sed la gvidanto devas tuj diri vorton se tiu gvidanto certas, ke tiu gvidanto scias vorton de ludanto. Se gvidanto eraris, la ludanto kiu klarigis vorton simple diras "Ne" kaj povas daŭrigi klarigadon de sia vorto kaj gvidanto povas daŭre diri siajn variantojn.

Samtempe tiuj ludantoj kiuj certas ke ili scias tiun vorton diras "Kontakto!" kaj komencas dekalkuli "1..2..3.." ĝis 10. Do tio estas tempo kiun havas gvidanto por diri la vorton de ludantoj. Se gvidanto ne sukcesis diveni vorton ĝis 10 ludantoj kiuj diris "Kontakto!" samtempe diras siajn supozatajn vortojn. Se ĉiuj vortoj de ludantoj kongruas, la gvidanto devas diri sekvan literon de sia ĉefa vorto. Se gvidanto ekzakte diras vorton de ludanto, ludantoj devas denove trovi ajnajn vortojn kiujn komencas de la unua litero de la ĉefa vorto. Kaj divenado ripetiĝas.

La celo de la ludantoj estas elpensi tiujn vortojn, kiujn la gvidanto ne povas facile diveni.

La ludo finiĝas kiam ludantoj malkovras sufiĉe da literoj kaj diros la vorton de la gvidanto. La sekva gvidanto povas esti tiu persono, kiu unue divenis la vorton de la gvidanto.

Kategorio:Vortaj ludoj
Kategorio:Vortoj
Leimersdorfer Bach

La rivereto **Leimersdorfer Bach** estas apenaŭ naŭ Kilometro longa, orografie maldekstra kaj norda flankrivero de la rivero Ahr (Rejno) en Rejnlando-Palatinato (Germanio).

La Leimersdorfer Bach nomiĝas en sia malsupra parto *Nierendorfer Bach*, *Alte Bach*, *Gimmiger Bach* kaj „Heppinger Bach''.

## Geografio 
### Rivervojo 
La rojo fontas iom norde de Oeverich. La fonto ne estas certa. Ĝi situas sur alteco de 215 m super marnivelo. De tie la rojo fluas sudorienten, atingas Niederich kaj fluas inter Leimersdorf kaj Birresdorf. Ĝi daŭrigas sian vojon sudorienten kaj trafluas Nierendorf kaj la urbopartoj Gimmigen kaj Heppingen, ambau urbopartoj de Bad Neuenahrer. Tie ĝi enfluas la riveron Ahr (Rejno).

### Akvokolekta areo kaj alfluantoj 
La akvokolekta areo havas grandecon de 27,9 km².

;La alfluantoj estas (rivermalsupren):

## Referencoj 
Kategorio:Riveroj en Rejnlando-Palatinato
Salignac-de-Mirambeau

**Salignac-de-Mirambeau** [] estas franca komunumo en la departemento Charente-Maritime, en la regiono Puatuo-Ĉarentoj. Ĝi havis 162 loĝantojn en la jaro 2012.

## Geografio 
eta|maldekstra|Preĝejo en Salignac-de-Mirambeau
Salignac-de-Mirambeau situas en la sudo de Charente-Maritime,  sudokcidente de Jonzac.

## Referencoj 
## Vidu ankaŭ 
* Komunumoj de Charente-Maritime

Kategorio:Komunumoj de Charente-Maritime
Sally Ride

**Sally Kristen Ride** (naskiĝis la  - mortis la ) estis usona fizikisto kaj kosmonaŭto. Naskite en Losanĝeleso, Ride ekhavis postenon ĉe NASA en 1978 kaj fariĝis la unua usona virino ekster la atmosfero en 1983. Ŝi ankoraŭ tenas la rekordon kiel la plej juna usona kosmovojaĝinto, fluginte tien havante 32 jarojn. Fluginte du fojojn en la kosmopramo Challenger, ŝi forlasis NASA en 1987. Ŝi laboris du jarojn en la Centro por Internacia Sekureco kaj Armillimigado ĉe Universitato Stanford, kaj poste en la Universitato de Kalifornio ĉe San-Diego kiel profesoro de fiziko, esplorante ĉefe pri nelinia optiko kaj dissemado Thomson. Ŝi servis ankaŭ en la enketaj komisionoj pri la pereoj de la du pereintaj usonaj kosmopramoj, Columbia kaj Challenger. Post la morto, oni eksciis ke ŝi estis lesbanino, kaj oni rigardas ŝin kiel la unua kosmovojaĝinto GLATa. Ŝi mortis en 2012 pro pankreata kancero, 61-jara.

Kategorio:Usonaj kosmonaŭtoj
Kategorio:Usonaj fizikistoj
Kategorio:Usonaj porinfanaj verkistoj
Kategorio:GLAT-personoj
Kategorio:GLAT-historio en Usono
Itinero

**Itinero** estas laŭ PIV:
* Tutaĵo de la irotaj vojoj inter la deirpunkto kaj la celo de vojaĝo.
* Prezento grafika de la distancoj kaj direktoj, trairitaj de esploristo aŭ termezuristo.
* Sinsekvo de trakoj kaj trakforkoj en stacio aŭ disforkejo, por regulaj trajnaj aŭ manovraj veturoj.

Kelkfoje oni uzas la terminon **raŭto** sed tio estas evitinda.

Kategorio:Stratoj
Kategorio:Vojoj
Kategorio:Navigado
Marie Anne Lenormand

**Marie Anne Adelaide Lenormand** (naskiĝis la 27-an de majo 1772 en Alençon en Normandio, mortis la 25-an de junio 1843 en Parizo) – franca divenistino, nomata Sibilo de la Antaŭurbo Saint-Germain. Ŝi famiĝis interalie per tio, ke antaŭvidis eŝafodon por Robespiero. Ŝi estis edukita en monaĥinejo.

Kategorio:Okultismo
Kategorio:Francaj memoraĵistoj
Elasmobrankuloj

**Elasmobrankuloj** estas subklaso de *Chondrichthyes* aŭ Kartilagaj fiŝoj, kio inkludas la ŝarkojn (*Selachii*) kaj la rajojn (*Batoidea*). "Ili similas al la veraj fiŝoj en la ekstera formo, sed diferencas de ili tiom amplekse laŭ strukturo, ke ili estas lokitaj en klaso de si mem."

## Notoj 
## Eksteraj ligiloj 
* Skaphandrus.com Elasmobranchii 

Kategorio:Kartilagaj fiŝoj
Nana etmoptero

alternative=Etmopterus perryi.JPG|eta|Etmopterus perryi
eta|Etmopterus perryi distmap
La **Nana etmoptero** (*Etmopterus perryi*) estas malmulte konata specio de hundofiŝaj ŝarkoj de la familio Etmopteredoj kaj eble la plej malgranda ŝarko en la mondo, atingante maksimuman konatan longon de 21.2 cm. Ĝi estas konata nur ĉe la supro de la kontinentaj bordoj ĉe Kolombio kaj Venezuelo, je profundoj de 283 al 439 m. Tiu specio povas estis identigata pro sia malgrando je matureco, longa ebena kapo, kaj modelo de nigraj ventraj markoj kaj mez-dorsa linio. Kiel ĉe aliaj membroj de ties genro, ĝi estas kapabla produkti lumon el distinga gamo de fotoforoj. Reproduktado estas de senplacentaj ovovivonaskuloj, kies inoj naskas du aŭ tri idojn samtempe. La Nana etmoptero ne estas grava specio por komerca fiŝkaptado, sed povas esti minacata al morteco pro aldona kaptado; la grado de tuŝeco pro homa aktiveco sur ties populacio ne estas konata.

Kategorio:Kartilagaj fiŝoj
Reed College

eta|maldekstra|160ra|
**Kolegio Reed** -  - estas privata universitato en la sudoriento de la usona urbo Portlando en la subŝtato Oregono. Ĝi estis fondita en 1908. Ties konstruaĵoj estas inspirita de la Tudorstila Novgotiko kaj en la kerno estas naturo kun kanjona arbaro. En aŭtuno 2024, ĝia profesoraro estis 146 kaj ĝia lernantaro 1 358.

## Bibliografio 
* 
* 
## Eksteraj ligiloj 
* Oficiala retejo ()

Kategorio:Universitatoj en Usono
Animusic

***Animusic*** estas usona firmo faka en la produktado de animaciaj filmoj kiuj imagas muzikon MIDI. La firmo estis fondita de Wayne Lytle, bazita en Novjorko kaj havas oficejojn en Teksaso kaj Kalifornio. Ĝia unua nomo estis **Visual Music** kaj poste iĝis Animusic en 1995.

## Kompiloj 
Du *videaj albumoj* estis produktitaj:
* *Animusic: A Computer Animation Video Album*
* *Animusic 2: A New Computer Animation Video Album*

## Animacioj 
* Diversaj animacioj produktitaj por SIGGRAPH
* *More Bells and Whistles* (1990), realigita de Wayne Lytle antaŭ la kreado de la societo Animusic
* *Beyond the Walls* (1995), unua animacio sub la nomo de Animusic, kiu ekzistis en stereoskopika versio (3D) kun la nomo *Concerto in 3D*, produktita por VRex (un fabrikejo de lornoj kaj stereoskopikaj projekciiloj)
* *Kansas - Device, Voice, Drum* DVD (2002)

### Animusic: A Computer Animation Video Album 
Enhavo:
# Future Retro 
# Stick Figures 
# Aqua Harp 
# Drum Machine
# Pipe Dream 
# Acoustic Curves 
# Harmonic Voltage 

#### Animusic audio CD bonus tracks 
Tri aliaj muzikaĵoj estas disponeblaj nur sur la KD:
# Seventh Alloy 
# A Slight Delay 
# The Harvester 
Ĉi tiuj ne havas animacion.

### Animusic 2: A New Computer Animation Video Album 
Enhavo:
# Starship Groove
# Pogo Sticks
# Resonant Chamber
# Cathedral Pictures
# Pipe Dream 2
# Fiber Bundles
# Gyro Drums
# Heavy Light

#### Animusic 2 audio CD bonus tracks 
La bonusoj en ĉi tiu KD estas la mallongigita versio de *Heavy Light* kaj de *Fiber Bundles*:
# Heavy Light - Drum/Bass Submix 
# Fiber Bundles - Drum/Bass Submix 
# Fiber Bundles - Synth/Ambient Submix 

### Animusic 3 
Animusic estas produktanta la 3-an videa albumo de la serio Animusic; la dato de publikigo ne estas ankoraŭ konata.

### Interna ligilo 
* Sinestezio

### Eksteraj ligiloj 
* Retejo de Animusic
* Demonstracio 'Pipe Dream'
* 'Resonant Chamber' en HD
* 'Starship Groove' en HD
* 'Pipe Dream' ĉe Archive.org

Kategorio:Muziko
Amadeo Roldán

**Amadeo Roldán**, plena nomo **Amadeo Roldán y Gardes** (naskiĝinta la 12-an de julio 1900 en Parizo; mortinta la 7-an de marto 1939 en Havano) estis kuba komponisto kaj violonisto.

Roldán studis ĝis 1916 muzikteorion kaj violonludon ĉe la konservatorio de Madrido kaj sekvis privatajn lecionoj pri kompozicio de Conrado el Campo. En 1919 li iris al Havano, kie li estis lernanto de Pedro Sanjuán kapelmajstro. En 1932 li komencis estri la Simfoniorkestron de Havano. En 1927 li fondis arĉkvaropon, en 1931 la Nacia Muziklernejon. Krom tio li instruis harmonisciencon kaj kompozicion ĉe la Urba Konservatorio de Havano, kies direktoro li fariĝis en 1936, li ankaŭ organizis la Koncertojn de Nova Muziko.

Roldán validas kiel unu el la plej gravaj kubaj komponistoj de la 1920-aj kaj 1930-aj jaroj kaj kiel plej grava reprezentanto de la afrikokubanismo, muzikstilo, kiu ligis ritmaron kaj instrumentadon de afrika kaj kuba muziko kun okcidenteŭropa muziktradicio. Lia plej konata verko estis la baleto *La Rebambaramba* laŭ libreto de Alejo Carpentier, kiu estis grandsukcese prezentata ankaŭ en Berlino, Budapeŝtp, Losanĝeleso, Meksikurbo kaj Bogoto.

## Verkoj 
* *3 Pequeñas poemas* por orkestro, 1926
* *A Chango* por kvar gitaroj, 1928
* *2 Canciones populares* por violonĉelo kaj piano, 1928
* *Danza negra* kantvoĉo, du klarnetoj, du vjoloj kaj frapinstrumentaro
* *La remabaramba*, baletmuziko, 1928
* *El milagro de Anaquillé*, baletmuziko, 1929
* *Llamada, para despertar a Papa Montero* por klarneto, du violonoj, du vjoloj kaj timbaloj
* *Rítmica, no. 1* por lignaj blovinstrumentoj kaj piano, 1930
* *Rítmica, no. 5; Tiempo de son* por perkutensemblo, 1930
* *Rítmica, no. 6. Tiempo de rhumba* por perkutensemblo, 1930
* *Motivos de son* por alta kantvoĉo kaj orkestro, 1934
* *2 Piezas infantiles* por piano, 1937
* *Poema negra*, arĉkvarteto, 1939

## Eksteraj ligiloj 
* 

Kategorio:Komponistoj de la 20-a jarcento
Kategorio:Kubaj komponistoj
Kategorio:Orkestrestroj
Kategorio:Kubaj violonistoj
Julianna Lisziewicz

**Julianna Lisziewicz** [liŝjeviĉ]?, laŭ hungarlingve kutima nomordo **Lisziewicz Julianna** estas hungara biokemiisto, kemiisto, imunologo, negocisto, profesoro. Ŝia patro estis Antal Lisziewicz.

Julianna Lisziewicz http://www.doktori.hu/index.php?menuid=192&sz_ID=5045 naskiĝis en 1959 en Budapeŝto.
 
## Biografio 
Julianna Lisziewicz akiris diplomojn en Teknika kaj Ekonomia Universitato de Budapeŝto en 1980 pri kemio, en 1982 pri biokemio. Post siaj studoj ŝi edziĝis kaj translokiĝis al Göttingen, kie ŝi doktoriĝis (PhD) en 1986. Post 2 jaroj helpe de stipendio ŝi esploris kanceron la Nacia Instituto pri Sano en Bethesda, Marilando. Inter 1990 kaj 1995 ŝi gvidis la esploradon pri virusoj kaj HIV, poste ŝi fondis firmaon. Tiutempe ŝi ankaŭ instruis en usona universitato. En 2004 ŝi ricevis signifan stipendion, tial ŝi translokiĝis al sia naskiĝurbo, kie ŝi esploras kaj instruas en Universitato Semmelweis, foje en Scienca Universitato de Szeged kaj Universitato de Budapeŝto.

Ŝi inventis kuracilon "DermaVir", kiu helpas al Hiv-malsanuloj. Ŝi fondis firmaon ankaŭ en Budapeŝto.

## Fontoj 
* hungarlingvaj datenoj kun foto
* hungarlingva intervjuo kun biografio kaj foto
* hompaĝo 
* hungarlingva intervjuo kun foto 
* https://www.linkedin.com/pub/julianna-lisziewicz-phd/6/77/145  kun foto

Kategorio:Hungaraj biokemiistoj
Kategorio:Hungaraj kemiistoj
Kategorio:Hungaraj imunologoj
Kategorio:Hungaraj profesoroj
Kategorio:Budapeŝtanoj
Kategorio:Hungaraj negocistoj
Taŭrŝarko

eta|Bullshark Beqa Fiji 2007
La **Taŭrŝarko** (*Carcharhinus leucas*), konata ankaŭ kiel **Zambezia ŝarko** aŭ, ankaŭ neoficiale, kiel **Zambi** en Afriko kaj kiel **Nikaragva ŝarko** en Nikaragvo, estas ŝarko de la familio de Karĉarinedoj ofte troviĝantaj tutmonde en varmaj, neprofundaj akvoj laŭlonge de marbordoj kaj en riveroj. La Taŭrŝarko estas konata pro sia agresema naturo, emo por varma neprofunda akvo, kaj loĝado en sistemoj de saletaj kaj nesalaj akvoj kiaj ĉe estuaroj kaj riveroj.
alternative=Cypron-Range Carcharhinus leucas.svg|eta|Cypron-Range Carcharhinus leucas
Taŭrŝarkoj povas ĉeesti en kaj salaj kaj nesalaj akvoj kaj povas naĝveturi supren riverojn. Ili supreniris laŭ la rivero Misisipo tiom for kiom ĝis Illinois, kvankam estis malmultaj registritaj atakoj en nesalaj akvoj. Ili estas probable responsaj pro la majoritato de ĉemarbordaj ŝarkatakoj, inklude multajn atakojn atribuitajn al aliaj specioj.

Malkiel la riverŝarkoj de la genro *Glyphis*, Taŭrŝarkoj ne estas veraj ŝarkoj de nesalaj akvoj, spite siajn kapablojn survivi en habitatoj de nesalaj akvoj.

## Referencoj 
## Literaturo 
* 
* 
* Sunday Herald Sun, Sunday, 23a de Aprilo 2005

Kategorio:Ŝarkoj
Zoltán Óváry

**Zoltán Óváry** [OvAri], laŭ hungarlingve kutima nomordo **Óváry Zoltán** estis usona-hungardevena kuracisto, imunologo. Lia avo estis Kelemen Ováry.
[eta|Naskiĝdomo de Zoltán Óváry, kie regule renkontiĝis ekzemple [Endre Ady, Béla Bartók, Ernő Dohnányi, Zoltán Kodály, Zsigmond Móricz, Aladár Kuncz, Sándor Hunyady, Albert Wass, Lipót Fejér, Alfréd Haar]]
Zoltán Óváry http://www.hhrf.org/hhrf/index.php?oldal=110  naskiĝis la  1907 en Hungara reĝlando en Kolozsvár (nuntempa Cluj en Rumanio). Li mortis la  2005 en Novjorko.

## Biografio 
Zoltán Óváry abiturientis en sia naskiĝurbo en 1924, poste li akiris diplomon en Parizo en 1935. Komence li laboris en instituto pri Pasteur, en universitato en Romo, sed pli longe 47 jarojn li kuracadis, esploris kaj instruis en Novjorko. Li ĉefe okupiĝis pri alergio. En 1967 li ricevis usonan ŝtatanecon. Li ŝatis la muzikojn, artojn kaj literaturon. Li mortis en Novjorko, sed li estis entombigita en Italio.

## Elektitaj libroj 
* *Souvenirs: Around the World in Ninety Years* (1999), poste hungare: *Emlékeimből. Kilencven év a Föld körül*

## Fontoj 
* http://www.nytimes.com/2005/06/17/nyregion/17ovary.html?_r=1& 
* http://www.hhrf.org/hhrf/index.php?oldal=110  

Kategorio:Usonaj kuracistoj
Kategorio:Hungaraj imunologoj
Kategorio:Transilvaniaj hungaroj
Kategorio:Hungardevenaj usonanoj
Miklós Berend

**Miklós Berend** [miklOŝ], laŭ hungarlingve kutima nomordo **Berend Miklós**, estis hungara kuracisto, pediatro do infankuracisto, profesoro. Lia origina familia nomo estis *Bleuer*.

Miklós Berend http://mek.oszk.hu/04000/04093/html/0117.html naskiĝis la  1870 en Nagykálló. Li mortis la  1919 en Budapeŝto.

## Biografio 
Miklós Berend devenis el juda familio. Li frekventis universitatojn en Budapeŝto (Universitato Eötvös Loránd, ĝis 1892) kaj Vieno. Li akiris kuracistan diplomon en 1891. Post siaj studoj li laboris 2 jarojn en instituto, poste en hospitalo pri infanoj en Budapeŝto. Ekde 1908 li ankaŭ instruis kiel privata profesoro, en la sama jaro li iĝis ĉefkuracisto. Dum la 1-a mondmilito li estis armea kuracisto. Li havis edzinon. Li estis pafita dum Hungara Sovetrespubliko.

## Elektitaj publikaĵoj 
* *A csecsemők mesterséges táplálkozásáról*
* *A gyermekgyógyászat compendiuma* (1899)
* *A csecsemők gastroenteritiséről*
* *Német és magyar anya- és csecsemővédelmi intézmények a háború előtt és azóta* (1916)

## Fontoj 
* hungarlingva biografio (la koncerna teksto estas legebla pli malsupre)
* hungarlingva biografio

Kategorio:Hungaraj kuracistoj
Kategorio:Hungaraj pediatroj
Kategorio:Hungaraj profesoroj
Kategorio:Budapeŝtanoj
Saint-Seurin-de-Palenne

**Saint-Seurin-de-Palenne** [] estas franca komunumo en la departemento Charente-Maritime, en la regiono Puatuo-Ĉarentoj. Ĝi havis 159 loĝantojn en la jaro 2012.

## Geografio 
Saint-Seurin-de-Palenne situas en la oriento de Charente-Maritime,  sudokcidente de Cognac kaj  nordoriente de Pons.

## Referencoj 
## Vidu ankaŭ 
* Komunumoj de Charente-Maritime

## Eksteraj ligiloj 
* Oficiala retejo

Kategorio:Komunumoj de Charente-Maritime
Estingita kometo

[200px|eta|dekstra|[Kometa kerno de Tempel 1 fotita elde la kosmosondilo *Deep Impact*.]]
**Estingita kometo** estas kometo, kiu disperdis plejparton el siaj vaporiĝemaj (aŭ pli ĝuste sublimiĝemaj) materialoj (kiel akva glacio, karbona monooksido kaj dioksido, metano, amoniako, ktp) kiuj formis la hararon kaj la voston. Kiam tiaj vaporiĝemaj materialoj estas foriĝintaj, restas la kometa kerno da ŝtono aŭ gruzo, kiu similas asteroido.

Kometoj povas esti en fazo de transiro antaŭ la estingo. Kometo povas esti "dormanta" prefere ol estingita, se ties vaporiĝemaj komponantoj estas kaŝitaj sub ne-aktiva surfaca tavolo.

Oni opinias, ke ĉirkaŭ 6 % el la apud-teraj asteroidoj estas kernoj de estingitaj kometoj.

## Ecoj de la estingitaj kometoj 
La estingitaj kometoj, estas tiuj, kiuj perdis siajn vaporiĝemajn materialojn, lasante nur malhelan kernon.

Aliaj rilataj tipoj de kometo estas en fazo de transiro antaŭ la estingo, kiel tiuj ekzamenitaj de la *Transition Comets—UV Search for OH Emissions in Asteroids* per la kosmoteleskopo Hubble. Kometoj kiel C/2001 OG108 (LONEOS) eble reprezentas la transiron inter kometoj de tipo de la familio de la Haleja kometo, aŭ long-perioda kometoj, kaj estingitaj kometoj. Damokloidaj asteroidoj estis studitaj kiel eblaj estingitaj kometoj pro la simileco de ties orbitaj parametroj kun tiuj de Halejaj familiaj kometoj.

"Dormantaj kometoj" estas tiuj, ĉe kiuj la vaporiĝemaj materialoj estas enfermitaj sub ne-aktiva surfaco, ekzemple 14827 Hipno povas esti nukleo de kometo, kovrita de tavolo dika de kelkaj centimetroj, kiu malhelpas la sublimadon.

La termino "dormanta kometo" estas ankaŭ uzita por priskribi kometon, kiu iĝas aktiva sed ne aktive ellasas gasojn. Ekzemple, 60558 Ekeklo montris kometan hararon, kaj nun havas ankaŭ la kometan nomon "174P / Ekeklo". Post paso ĉe perihelio en komenco de 2008, la centaŭro 52872 Okiroo iĝis signife pli hela.

[160px|eta|dekstra|[Discentreco|Discentra orbito (e=0,66) de 14827 Hipno.]]

## Estingitaj kometoj 
Suspektitaj aŭ teoriaj estingitaj kometoj inkludas:
* (137924) 2000 BD19
* (196256) 2003 EH1
* 14827 Hipno
* 2101 Adoniso
* 3200 Faetono
* P/2007 R5 (SOHO 1)

3552 Don Kiĥoto estis ankaŭ rigardita kiel estingita kometo, ĝis kiam oni malkovris ĝian kometan aktivecon en 2013.

## Notoj kaj referencoj 
## Eksteraj ligiloj 
*  La mortoj de la kometoj, el "La Kometoj por la Nululoj"
*  Mallumaj, danĝeraj asteroidoj trovitaj kaŝitaj proksime de Tero
*  Evoluo de Kometoj al Asteroidoj , de Paul R. Weissman William F. Bottke Jr. kaj Harold F. Levison

Kategorio:Kometoj
Kategorio:Asteroidoj